ᱟᱵᱽ ᱵᱟᱸᱫᱽ ᱦᱚᱱᱚᱛ

ᱟᱵᱽ ᱵᱟᱸᱫᱽ, ᱚᱡᱚᱱᱤ ᱴᱚᱴᱷᱟ, ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱟᱵᱟᱫᱤ ᱡᱟᱦᱟᱸ ᱫᱚ ᱥᱩᱨ ᱥᱩᱯᱩᱨ ᱯᱩᱨᱟᱹ ᱞᱮᱠᱟᱛᱮ ᱯᱚᱥᱛᱩᱱ ᱠᱟᱱᱟ, ᱱᱚᱶᱟ ᱨᱮᱱᱟᱜ ᱚᱱᱢᱟᱱ ᱒᱐᱐᱒ ᱨᱮ ᱔᱑,᱓᱔᱐ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱜᱷᱤᱞᱡᱤ ᱯᱚᱥᱛᱩᱱ ᱨᱤᱱ ᱛᱟᱨᱟᱠᱚᱭᱤ ᱡᱚᱱᱡᱟᱹᱛᱤ ᱭᱟᱜ ᱨᱤᱫᱟᱹᱭ ᱢᱟᱴ ᱠᱟᱱᱟ ᱾ Ghazni Province Tribal Map (Page 4). Naval Postgraduate School. ᱟᱵᱽ ᱵᱟᱸᱫᱽ ᱫᱚ ᱠᱟᱵᱩᱞ ᱠᱷᱚᱱ ᱠᱚᱸᱫᱷᱟᱨ ᱫᱷᱟᱹᱵᱤᱡ ᱢᱩᱠᱷᱤᱭᱟᱹ ᱥᱚᱲᱚᱠ ᱨᱮ ᱢᱮᱱᱟᱜᱼᱟ ᱾

ᱟᱵᱽ ᱵᱟᱸᱫᱽ ᱫᱚ ᱵᱟᱨ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱩᱛᱚᱨ ᱟᱨ ᱫᱩᱠᱷᱤᱱ ᱟᱵᱽ ᱵᱟᱸᱫᱽ ᱾ ᱵᱟᱱᱟᱨ ᱛᱟᱞᱟ ᱨᱮ ᱢᱤᱫ ᱜᱤᱛᱤᱞᱢᱟᱴ ᱟᱨ ᱢᱤᱫ ᱱᱟᱹᱭ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱫᱩᱠᱷᱤᱱ ᱨᱮ ᱢᱤᱫ ᱡᱷᱟᱨᱱᱟ ᱨᱮ ᱞᱤᱸᱜᱤᱱᱟ ᱾ ᱱᱤᱛᱚᱜ ᱫᱚ ᱟᱵᱽ ᱵᱟᱸᱫᱽ ᱨᱮᱱᱟᱜ ᱵᱟᱹᱲᱛᱤ ᱟᱹᱛᱩ ᱫᱚ ᱛᱟᱞᱤᱵᱟᱱ ᱨᱮᱱᱟᱜ ᱫᱟᱵᱚᱱ ᱨᱮ ᱢᱮᱱᱟᱜᱼᱟ ; ᱥᱩᱢᱩᱝ ᱦᱚᱱᱚᱛ ᱢᱩᱠᱷᱤᱭᱟᱹᱥᱟᱲᱟ ᱜᱮ ᱥᱚᱨᱠᱟᱨ ᱟᱜ ᱫᱟᱵᱚᱱ ᱨᱮ ᱢᱮᱱᱟᱜᱼᱟ ᱾ ᱟᱵᱽ ᱵᱟᱸᱫᱽ ᱨᱮᱱᱟᱜ ᱫᱚ ᱪᱮᱫ ᱵᱮᱱᱟᱣ ᱯᱚᱨᱛᱚᱱ ᱦᱚᱸ ᱵᱟᱹᱱᱩᱜ ᱟᱱᱟ ᱾ ᱱᱚᱶᱟ ᱨᱮᱱᱟᱜ ᱴᱚᱴᱷᱟᱣᱟᱨᱤ ᱦᱚᱲ ᱫᱤᱱᱟᱹᱢ ᱞᱮᱠᱟᱛᱮ ᱠᱟᱹᱢᱤ ᱞᱟᱹᱜᱤᱫ ᱯᱟᱠᱤᱥᱛᱟᱱ ᱟᱨ ᱤᱨᱟᱱ ᱠᱚ ᱥᱮᱱᱚᱜᱼᱟ ᱾ ᱟᱵᱽ ᱵᱟᱸᱫᱽ ᱨᱮᱫᱚ ᱯᱩᱱᱭᱟᱹ ᱧᱩᱛᱩᱢᱟᱱ ᱮᱛᱷᱱᱤᱠ ᱜᱟᱫᱮᱞ ᱵᱚᱥᱠᱚᱫ ᱠᱟᱛᱮ ᱢᱮᱱᱟᱜ ᱠᱚᱣᱟ ᱺ ᱵᱩᱰᱮᱱ ᱠᱷᱤᱞ, ᱱᱟ ᱠᱷᱚ, ᱢᱩᱞ ᱠᱷᱤᱞ ᱟᱨ ᱥᱳᱨᱠᱷᱮᱞ ᱾ ᱟᱵᱽ ᱵᱟᱸᱫᱽ ᱫᱚ ᱟᱡᱟᱜ ᱥᱤᱵᱤᱞ ᱟᱺᱜᱩᱨ ᱞᱟᱹᱜᱤᱫ ᱟᱨ ᱫᱷᱩᱬᱟᱹ ᱞᱟᱹᱜᱤᱫ ᱟᱹᱰᱤ ᱜᱮ ᱧᱩᱛᱩᱢᱟᱱᱟ ᱡᱟᱦᱟᱸ ᱫᱚ ᱵᱟᱹᱲᱛᱤ ᱞᱮᱠᱟᱛᱮ ᱵᱮᱯᱟᱨ ᱟᱨ ᱵᱚᱫᱚᱞ ᱞᱟᱹᱜᱤᱫ ᱜᱚᱡᱚᱱᱤ ᱵᱟᱡᱟᱨ ᱟᱨ ᱢᱩᱞᱩᱨ ᱦᱚᱱᱚᱛ ᱠᱚ ᱪᱟᱞᱟᱱ ᱟᱭᱟ ᱾ ᱴᱚᱴᱷᱟᱣᱟᱨᱤ ᱦᱚᱲ ᱞᱟᱹᱜᱤᱫ ᱫᱤᱱᱟᱹᱢ ᱞᱟᱹᱠᱛᱤ ᱵᱟᱠᱷᱨᱟ ᱠᱤᱨᱤᱧ ᱟᱨ ᱯᱩᱲᱥᱤ ᱟᱹᱛᱩ ᱥᱟᱶ ᱧᱟᱯᱟᱢ ᱞᱟᱹᱜᱤᱫ ᱢᱤᱫ ᱦᱩᱰᱤᱧ ᱵᱟᱡᱟᱨ (ᱠᱚᱥᱵᱟ) ᱦᱚᱸ ᱢᱮᱱᱟᱜᱼᱟ ᱾ ᱵᱟᱡᱟᱨ ᱵᱟᱡᱤ ᱟᱨ ᱪᱚᱵᱚᱱᱱᱤ ᱟᱹᱛᱩ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾

ᱟᱵᱽ ᱵᱟᱸᱫᱽ ᱨᱤᱱ ᱦᱚᱲ ᱫᱚ ᱥᱟᱹᱨᱤ ᱛᱮᱫᱚ ᱨᱮᱸᱜᱮᱡ ᱜᱮᱭᱟ ᱠᱚ; ᱩᱱᱠᱩ ᱫᱚ ᱥᱩᱢᱩᱝ ᱴᱷᱤᱴᱩᱨ ᱨᱟᱵᱟᱝ ᱨᱮᱱᱟᱜ ᱠᱷᱚᱨᱪᱚ ᱠᱚ ᱛᱩᱞᱟᱹᱣ ᱞᱟᱹᱜᱤᱫ ᱛᱮ ᱖ ᱵᱚᱸᱜᱟ ᱫᱷᱟᱹᱵᱤᱡ ᱪᱟᱥᱵᱟᱥ ᱨᱮᱠᱚ ᱦᱟᱨᱠᱮᱛᱚᱜᱼᱟ ᱟᱨ ᱠᱚ ᱠᱟᱹᱢᱤᱭᱟ ᱾

ᱫᱟᱜ ᱨᱮᱱᱟᱜ ᱞᱤᱸᱜᱤᱱ ᱫᱚ ᱠᱟᱨᱤᱡᱽᱥ ᱜᱮᱭᱟ ( ᱢᱤᱫ ᱰᱷᱚᱰᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱔ᱼ᱕ ᱢᱤᱴᱚᱨ ᱡᱤᱞᱤᱧᱟ ᱟᱨ ᱮᱛᱚᱦᱚᱵ ᱴᱷᱮᱱ ᱫᱚ ᱱᱚᱶᱟ ᱓᱕ ᱢᱤᱴᱚᱨ ᱜᱟᱺᱦᱤᱨ ᱦᱩᱭ ᱫᱟᱲᱮᱭᱟᱜᱼᱟ ᱾ ᱤᱠᱷᱟᱹᱱ ᱫᱟᱜ ᱫᱚ ᱢᱩᱪᱟᱹᱫ ᱴᱷᱟᱺᱭ ᱫᱷᱟᱹᱵᱤᱡ ᱥᱮᱴᱮᱨᱚᱜ ᱜᱮᱭᱟ ᱾ ᱒᱐᱐᱐ ᱨᱮᱱᱟᱜ ᱜᱮᱞᱟᱝ ᱚᱠᱛᱚ ᱨᱮ ᱚᱱᱟ ᱠᱚᱨᱮ ᱠᱷᱚᱱ ᱵᱟᱹᱲᱛᱤ ᱫᱚ ᱨᱚᱦᱚᱲ ᱞᱮᱱ ᱛᱟᱦᱮᱸᱫ ᱟᱨ ᱦᱚᱲ ᱫᱟᱜ ᱯᱟᱹᱭᱤᱯ ᱰᱨᱤᱞ ᱞᱟᱹᱜᱤᱫ ᱠᱚ ᱫᱟᱹᱲ ᱠᱮᱫᱼᱟ ᱾ ᱱᱤᱭᱟᱹ ᱦᱟᱹᱞᱤ ᱟᱨ ᱢᱤᱫ ᱮᱴᱠᱮᱴᱚᱬᱮ ᱢᱮᱱᱟᱜᱼᱟ ᱪᱤ ᱟᱹᱛᱩ ᱦᱚᱲ ᱫᱟᱜ ᱯᱟᱹᱭᱤᱯ ᱛᱮᱦᱚᱸ ᱠᱩᱥᱤ ᱵᱟᱹᱱᱩᱜ ᱠᱚᱣᱟ ᱪᱮᱫᱟᱜ ᱥᱮ ᱱᱚᱶᱟ ᱦᱚᱛᱮᱛᱮ ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱮᱴᱟᱜ ᱠᱚᱨᱤᱡᱽ ᱠᱚ ᱦᱚᱸᱭ ᱨᱚᱦᱚᱲ ᱜᱚᱫ ᱠᱟᱜᱼᱟ ᱾ ᱵᱟᱹᱲᱛᱤ ᱞᱮᱠᱟᱛᱮ ᱪᱮᱫ ᱦᱚᱸ ᱢᱩᱠᱷᱤᱭᱟᱹ ᱥᱚᱲᱚᱠ ᱜᱮ ᱵᱟᱹᱱᱩᱜᱼᱟ ᱾ ᱫᱩᱠᱷᱤᱱ ᱱᱟᱠᱷᱟ ᱨᱮᱫᱚ ᱨᱟᱵᱟᱝ ᱫᱤᱱ ᱥᱩᱨ ᱥᱩᱯᱩᱨ ᱵᱟᱨ ᱟᱨᱵᱟᱝ ᱟᱫᱷᱟ ᱪᱟᱸᱫᱚ ᱫᱷᱟᱹᱵᱤᱡ ᱫᱚ ᱵᱚᱨᱚᱯᱷ ᱛᱮᱜᱮ ᱡᱚᱛᱚ ᱴᱚᱴᱷᱟ ᱮᱥᱮᱫ ᱪᱟᱵᱟᱜᱼᱟ ᱾ ᱦᱚᱲ ᱠᱚ ᱦᱤᱡᱩᱜ ᱥᱮᱱᱚᱜ ᱠᱚ ᱮᱴᱠᱮᱴᱚᱬᱮᱜ ᱠᱷᱟᱹᱛᱤᱨ ᱛᱟᱲᱟᱢ ᱛᱮᱜᱮ ᱠᱚ ᱫᱟᱬᱟᱱᱟ ᱾

 ᱵᱩᱨᱩ ᱟᱨ ᱰᱩᱸᱜᱽᱨᱤ 

ᱟᱵᱽ ᱵᱮᱸᱰ ᱨᱮ ᱫᱚ ᱟᱹᱰᱤ ᱱᱟᱯᱟᱭ ᱵᱤᱨ ᱰᱩᱸᱜᱽᱨᱤ ᱟᱨ ᱵᱩᱨᱩ ᱮᱢᱟᱱ ᱠᱚ ᱢᱮᱱᱟᱜᱼᱟ ᱡᱟᱦᱟᱸ ᱞᱮᱠᱟ ᱠᱷᱣᱟᱡᱟ ᱞᱟᱞ ᱵᱩᱨᱩ, ᱡᱟᱨᱪᱟ, ᱞᱟᱠᱟ ᱛᱮᱜᱟ, ᱠᱸᱟᱨ ᱠᱳᱥᱴᱟ ᱵᱩᱨᱩ, ᱡᱮᱜᱚᱭ ᱵᱩᱨᱩ, ᱟᱨ ᱣᱟᱴ ᱜᱷᱚᱨ ᱟᱨ ᱟᱹᱰᱤ ᱠᱟᱹᱴᱤᱡ ᱠᱟᱹᱴᱤᱡ ᱠᱟᱛᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Map of Settlements AIMS, May 2002